Pressemelding 09.03.2020

**STIHL presenterer GTA 26 – den nye allsidige og batteridrevne grensagen**

**Den batteridrevne grensagen GTA 26 er først ut blant de nye produktene i batterisystemet AS, et system for mindre batterimaskiner fra STIHL. Til tross for det lille formatet kan man forvente et kraftig og allsidig verktøy som letter arbeidet med å beskjære trær og busker, eller kappe planker eller hageavfall.**

GTA 26 er et lett, smidig og allsidig hageredskap for å beskjære trær og busker, samt kappe byggematerialer i tre. Skal du bygge trehytte, postkassestativ eller beskjære frukttrærne i løpet av våren, er GTA 26 en batteridrevet maskin som letter jobben. Det lave støynivået og de mange bruksområdene gjør verktøyet til til din venn som gjør at arbeidet blir en lek.

* STIHL GTA 26 er et unikt produkt med mange finesser som bidrar til smart og sikkert hagearbeid. Den ergonimiske utformingen, vektfordelingen og det lave støynivået gir brukeren en opplevelse og et resultat utover det vanlige, sier Mats Gustafsson, nordisk produktsjef i STIHL.

Grensagen har gummibelagte gripeflater og ligger behagelig og stabilt i hendene takket være verktøyets ergonomiske utforming. Den har startknapp på begge sider, og kan derfor brukes både av venstre- og høyrehendte. GTA 26 har et kraftig, 10 cm langt light-sverd, og takket være den fleksible kjedebeskyttelsen kan hele sverdlengden brukes med full kontroll. Det tynne 1/4" PM3-sagkjedet gir fine, rene snitt og kan enkelt byttes uten verktøy.

GTA 26 drives av et 10,8 V batteri med en effekt på 28 Wh for lang kjøretid, og med den tydelige kapasitetsindikatoren er det lett å holde oversikt over batterikapasiteten. Grensagen veier bare 1,45 kg inkludert batteri, og leveres i en praktisk oppbevaringsveske som bidrar til praktisk transport og enkel oppbevaring.

Senere i vår lanserer STIHL en ny batteridrevet busksaks, HSA 26, som bygger på samme batterisystem som GTA 26. Disse kompakte, praktiske maskinene i det nye batterisystemet AS er perfekt til mindre hage- og grøntområdejobber. Både GTA 26 og HSA 26 henvender seg hovedsakelig til fritidsbrukere, men også profesjonelle kan med fordel bruke disse produktene.

* Begge verktøyene har en selvskreven plass blant den nye generasjonens smarte, batteridrevne hageredskaper, og jeg er overbevist om at mange kommer til å bruke produktene i yrker innen stell av grøntområder, sier Mats Gustafsson.

Grensagen STIHL GTA 26 kommer i butikk i løpet av våren 2020.

|  |  |
| --- | --- |
| **GTA 26** |  |
| Batterimodell: | Lithium-Ion batteri AS 2, 10,8 V |
| Effekt: | 28 Wh |
| Lader: | AL 1 |
| Sverd: | Light sverd, 10 cm |
| Kjede: | 1/4" PM3-sagkjede |
| Lydeffektnivå: | 86 dB |
| Vekt: | 1,2 kg uten batteri, med skjæreutstyr |

**For mer informasjon, vennligst ta kontakt med:**

Mats Gustafsson, produktsjef i STIHL Norden, (+46) 302-248 00, [mats.gustafsson@stihl.se](mailto:mats.gustafsson@stihl.se)   
Benedicte Movik, pressekontakt i STIHL Norge, (+47) 33 42 05 05, [benedicte.movik@stihl.no](mailto:benedicte.movik@stihl.no)

**Om STIHL**

STIHL utvikler og produserer verktøy til hage, skogbruk og landskapspleie. Produktene selges kun via autoriserte STIHL fagforhandlere. Det nordiske hovedkontoret ligger i Stenkullen utenfor Gøteborg. I 2018 hadde STIHL en omsetning på 3,78 milliarder euro. Konsernet har drøyt 17 000 medarbeidere i ca. 160 land. Les mer på [www.stihl.no](http://www.stihl.no).